kardosdrur/scandi-wiki huggingface dataset:
Henrik Fensmark

Johan Henrik Fensmark (12. september 1797 på Arresødal – 22. november 1871 på Farumgård) var en dansk generalmajor og kammerherre.

Han blev født på Arresødal som søn af justitsråd Ole Fensmark og dennes anden hustru Laurense, født Lund. Han indledte en militær karriere kun tolv år gammel (1809) som kadet og fortsatte som officer, idet han blev sekondløjtnant i 1812, premierløjtnant i 1828 og kaptajn i 1836. I 1839 udnævntes han til kommandør for 3. batteri.

Tjeneste ved hoffet 
Ligeledes i 1839 udnævntes han til overadjudant hos kong Christian 8. og var i resten af sin tjenestetid knyttet til hoffet. Han trådte uden for nummer (à la suite) i 1842, men steg stadig meget hurtigt i de militære grader og blev major i 1846, oberstløjtnant i 1848 og oberst i 1850.

I 1848 udnævntes han til kammerherre, og Frederik 7. overtog ham som sin adjudant. Han havde et nært forhold tii kongen, som satte pris på hans ironiske begavelse, og som også selv var en original personlighed.

Da Frederik 7. i 1859 udnævnte Fensmark til generalmajor og generaladjudant for landetaten uden om krigsministeren, C.C. Lundbye, tog denne sin afsked i protest. Normalt skulle krigsministeren give sin kontrasignatur. Fensmark forlod selv militæret i 1864, året efter Frederik 7.s død. Inden da var han også avanceret i ordensvæsenet. Han blev Ridder af Dannebrog 1840, Dannebrogsmand 1845, Kommandør 1851 og Storkors 1863 (tildelt af Christian 9.).

Private forhold 
I 1832 giftede han sig med Thalia Dorothea Louise baronesse Holck (1804-1884), datter af Conrad Frederik Erik lensbaron Holck til baroniet Holckenhavn. I forbindelse hermed fik han stillet en kongelig lejlighed til rådighed på Frederiksberg Slot.

De fik bl.a. sønnen Ole Frederik Emil Fensmark (10. december 1837 i København – 19. oktober 1888), der døde ugift, datteren Caroline Amalie Rudolphine Fensmark (19. december 1843 i København – 17. november 1894), der blev gift med Holger Vitus Louis Dornonville de la Cour og datteren Octavia Fensmark, som fik sit fornavn, fordi hun var ottende barn og født otte dage efter Christian 8.'s død.

Han erhvervede og bosatte sig på Farumgaard i 1842. Dette blev en stor økonomisk byrde for ham, selv om han gjorde mange forsøg på at øge indtægterne fra driften. Han dækkede underskuddene ved at optage adskillige lån i den kongelige partikulærkasse, hvilke Frederik 7. og grevinde Danner var villige til at eftergive ham, men det satte kammerherre Berling en stopper for.

Han døde på Farumgaard i 1871 og er begravet på kirkegården ved Farum Kirke. Mod Farum Sø har denne kirkegård et kampestensdige, der foroven er dækket af teglsten, og det var J.H. Fensmark, som lod dette anlægge i 1847.

Kilder 
 Johan Henrik Fensmark i Dansk biografisk Lexikon på projekt Runeberg
 Gudrun Lund Meyer: Farums veje, udgivet af Farums Arkiver og Museer, 1998, .

Eksterne henvisninger 
 

Generalmajorer fra Danmark
Danskere i 1800-tallet
Godsejere fra Danmark
Storkors af Dannebrog
Personer i Dansk Biografisk Leksikon
Kammerherrer fra Danmark
Eiler Krag

Eiler Krag (4. oktober 1908 på Frederiksberg – 2. januar 1991 i Birkerød) var en dansk maler, tegner og illustrator. 
Han gik på Kunstakademiets Billedhuggerskole hos Einar Utzon-Frank 1929-31 og malerskolen hos Kræsten Iversen 1931-1935, men allerede fra 1933 startede han som bladtegner med illustrationer til Socialdemokraten og Hjemmets Søndag.

Ekstern henvisning

Eksterne henvisninger 
 

Malere fra Danmark
Illustratorer fra Danmark
Portrætmalere
Stålhjelm

En stålhjelm (tysk: Stahlhelm, i flertal Stahlhelme) er en tysk militærhjelm brugt under første og anden verdenskrig. Betegnelsen Stahlhelm kan også mere generelt bruges om alle hjelme lavet af stål, uanset tidsperiode og oprindelsesland. I Weimarrepublikken var Stahlhelm også navnet på en paramiltær gruppe, hvis medlemmer primært var veteraner fra første verdenskrig (se dén artikel for detajler).

Historie 
Stålhjelme, som var vanlige under middelalderen og i ældre tid, blev genindført under 1. verdenskrig for at beskytte soldatene i skyttegravskrigen. De omfattende artilleri-angreb medførte enorme tab. I løbet af 1915, fik franske soldater metalstolper i uniformshatten, og fra 1916 blev adrian-hjelmene udleveret. Hjelmen var let og relativt billig at producere, selv om det var besværligt, desuden beskyttede hjelmen ikke nakken. Også den britiske hær ønskede beskyttelse mod nedfaldende granatsplinter under 1. verdenskrig. Op til 1915 designede og patenterede briten John L. Brodie en stålhjelm, som beskyttede hovedet, men som først og fremmest var let at masseproducere da den kunne udpresse en stålplade under én arbejdsproces. Hjelmene var desuden lette at stable og nyttige som håndvask og kogekar. 

I 1916 byttede den kejserlige tyske hær den traditionelle pikkelhue af læder, ud med stålhjelmen. Den fik betegnelsen M16 Stahlhelm og blev designet af ingeniøren Frederich Schwerden og kirurgen Dr. August Bier. Disse ydede derfor bedre beskyttelse for hovedet og nakken, end de franske og britiske hjelmtyper. Stahlhelm kom siden i flere modeller. Fra 1935 blev der lavet en lettere og mindre type som blev kaldt M35 Stahlhelm. Dette blev den karakteristiske tyskerhjelm under 2. verdenskrig, selv om der også fandtes andre typer, bl.a. en potte-formet hjelm.

Både Stahlhelm, adrian og brodiehjelmene gav soldaterne et let gennemskinnelig udseende, og blev et tydeligt nationalt kendetegn under første og anden verdenskrig. Efter krigen modificerede Øst- og Vesttyskland stålhjelmene, således at de var tydeligere anderledes end de tidligere nazistiske varianter.

Stålhjelme beskytter for øvrigt udelukkende mod granatsplinter, mens skud normalt vil gå gennem dem. Stålhjelme har været standard i de fleste militære styrker siden første verdenskrig, og begyndte først under 1980-tallet at blive afløst af hjelme i andre materialer, for eksempel kevlar.

Eksterne henvisninger 

Kamphjelme
Daniël de Lange

Daniël de Lange (født 11. juli 1841 i Rotterdam, død 31. januar 1918 i Point Loma, Californien) var en hollandsk musiker, broder til Samuel de Lange.

de Lange uddannedes orgelspiller, ansattes som lærer ved en musikskole i Amsterdam og var derhos leder af forskellige sangforeninger; han har fortjenesten af at have genoptaget den gammel-nederlandske a-cappella-musik og har komponeret symfonier, kantater, en opera, en cellokoncert og sange.

Musikere fra Nederlandene
Personer fra Rotterdam
Nederlændere i 1800-tallet
Nederlændere i 1900-tallet
Finn Larsen

Finn Larsen (født den 9. juni 1954) sekretariatschef hos LO. Han har tidligere været valgt som formand for Danmarks Socialdemokratiske Ungdoms fra 1978-1982.

Kilde 

Fagforeningsfolk fra Danmark
Formænd for Danmarks Socialdemokratiske Ungdom
Carlos Salcido

Carlos Arnoldo Salcido Flores (født 2. april 1980 i Ocotlán, Mexico) er en mexicansk fodboldspiller, der spiller som forsvarsspiller hos Guadalajara. Han har spillet for klubben siden 2014. Tidligere har han også optrådt for den mexicanske storklub Chivas, hollandske PSV Eindhoven samt for den engelske Premier League-klub Fulham.

Med PSV blev Salcido to gange, i 2007 og 2008, hollandsk mester.

Karriere

C.D. Guadalajara 
Den 20. maj 2014 annoncerede Guadalajara officielt købet af Salcido.

International karriere 
Salcido står noteret for hele 124 kampe og ti scoringer for Mexicos landshold, som han debuterede for i 2004. Han har blandt andet repræsenteret sit land ved Confederations Cup 2005 samt ved VM i 2006, 2010, 2014 og VM i 2018. Han stoppede på det mexicanske fodboldlandshold i 2014.

Titler 
Æresdivisionen
 2007 og 2008 med PSV Eindhoven

Referencer

Eksterne henvisninger 

 Footballdatabase.com spillerinfo

Fodboldspillere fra Mexico
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra PSV Eindhoven
Fodboldspillere fra Fulham F.C.
Fodboldspillere fra Tigres UANL
Fodboldspillere fra C.D. Guadalajara
Olympiske fodboldspillere fra Mexico
Fodboldspillere ved sommer-OL 2012
Medaljevindere ved sommer-OL 2012
Olympiske medaljevindere i fodbold
Olympiske mestre fra Mexico
Bridget Dowling

Bridget Elizabeth Hitler, tidligere Dowling og senere Stuart-Houston (3. juli 1891 – 18. november 1969), var Adolf Hitlers svigerinde ved sit ægteskab med Alois Hitler, Jr. Hun var mor til Hitlers nevø, William Patrick Hitler.

Hun traf Alois Hitler jr. i Dublin i 1909, og sammen rejste de til London og giftede sig den 3. juni 1910. William Dowling, Bridgets far, truede med at få ægtemanden arresteret for kidnapning, men Bridget fik talt ham fra det.

Parret slog sig ned i Upper Stanhope Street 102 i Toxteth i Liverpool, hvor de fik sønnen William Patrick i 1911. Huset blev ødelagt ved et tysk bombeangreb den 10. januar 1942 under 2. verdenskrig. Alois forsøgte at drive en restaurant i Dale Street, et pensionat på Parliament Street og et hotel på Mount Pleasant. Det gik ikke som forventet. Det var et år, som var præget af familiekriser. Alois drak, og når han var fuld, plejede han at give sin kone bank, og antagelig også det lille barn. I maj 1914 forlod han dem og rejste til Tyskland. Under hele 1. verdenskrig havde de ingen kontakt. I Tyskland giftede Alois sig igen og begik dermed bigami. Alois skrev i midten af 1920'erne og bad om, at William Patrick kom på besøg i Weimarrepublikken. I 1929 rejste han til Tyskland, hvor han blev genforenet med sin tyske familie.

I 1939 rejste William Patrick sammen med sin mor på en foredragsturné i USA med sin berømte onkel som emne efter en invitation fra William Randolph Hearst. De vendte ikke tilbage til Europa på grund af udbruddet af 2. verdenskrig. Efter en særskilt henvendelse til USA's præsident Franklin Delano Roosevelt fik William Patrick tilladelse til at slutte sig til United States Navy i 1944.

Etter 2. verdenskrig etablerede Bridget sig på Long Island i USA sammen med sin søn og svigerdatter. Hun fik fire børnebørn, som fik efternavnet Stuart-Houston.

Bridget Dowling døde den 18. november 1969 og ligger begravet på Holy Sepulchre Cemetery i Coram på Long Island, sammen med sin søn, der døde den 14. juli 1987.

Hitler-familien
Personer fra Irland
Francisco Javier Rodríguez

Francisco Javier "Maza" Rodríguez Pinedo (født 10. oktober 1981 i Mazatlán, Mexico) er en mexicansk fodboldspiller, der spiller som midterforsvarer hos Lobos BUAP, udlejet fra Cruz Azul. Han har tidligere spillet for den mexicanske storklub Chivas, for hollandske PSV Eindhoven samt for tyske VfB Stuttgart.

Karriere

Cruz Azul 
Den 4. juni 2015 blev det offentliggjort, at Francisco Javier Rodríguez skiftede til Cruz Azul.

International karriere 
Rodriguez står (pr. april 2018) noteret for 108 kampe og én scoring for Mexicos landshold, som han debuterede for i 2004. Han har blandt andet repræsenteret sit land ved OL i Athen 2004 samt ved VM i 2006, 2010 og 2014.

Referencer

Eksterne henvisninger 

Fodboldspillere fra Mexico
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra PSV Eindhoven
Fodboldspillere fra VfB Stuttgart
Pressbyrån

Pressbyrån er et svensk firma, som driver kiosker og mindre servicebutikker, ofte ved eller i tilslutning til jernbanestationer, busterminaler eller lignende. Pressbyrån har i dag 320 kiosker, som alle drives af franchisetagere. Koncernens målsætning er, ifølge deres hjemmeside, at have god tilgængelighed både når det gælder beliggenhed og åbningstider. Pressbyrån ejes i dag af det norske firma Reitangruppen gennem Reitan Retail, som også driver bl.a. 7-Eleven, Easy24 og Rema 1000.

Historie 
Pressbyrån er et svensk firma som blev udviklet ud fra Svenska Telegrambyrån, som i 1899 af SJ fik til opgave at sælge tidsskrifter på landets jernbanestationer. Den første kiosk blev åbnet i 1903 udenfor Helsingborgs centralstation, og i 1909 blev navnet ændret til Svenska Pressbyrån, som var et selskab ejet af den svenske presse.

Pressbyrån havde også salg om bord på togene, og i 1932 indførte man en verdensnyhed, hvilket betød at man på en hurtigere måde fik tidsskrifterne frem til byer uden for Stockholm, hvor tidsskrifterne blev trykt. Dette blev opnået ved at man bundtede og sorterede tidsskrifterne om bord på togene under rejsen. Dette system var i brug frem til 1984, hvor tidsskrifterne begyndte at kunne trykkes i flere byer. I 1950 begyndte tidsskrifterne at blive transporteret med fly, og også her var Pressbyrån med. Man fokuserede på et system hvor man kunne folde passagersæderne op på vej fra Stockholm og, når man havde læsset tidsskrifterne på, folde passagersæderne ned igen på hjemturen og på denne måde øge effektiviteten ved at tage passagerer med. Dette var grundlaget for flyselskabet Linjeflyg, hvor Pressbyrån var en af deltagerne.

Pressbyrån har også haft egen produktion af postkort, en virksomhed som startede i 1932 og ophørte i 1966. Postkortene forestillede lokale seværdigheder og kendetegn. Da sundhedsnævnet omkring år 1935 bestemte, at kugleis ikke måtte sælges af kiosker, introducerede Pressbyrån ispinde i hygiejnisk papirindpakning.

I Stockholms Tunnelbana var Pressbyrån med og havde kiosker på hver station på den første strækning, den grønne linje.

Pressbyrån Extra 
Pressbyrån Extra omfatter Pressbyråns 11 specialbutikker, fokuseret på et omfattende udvalg af både svenske og udenlandske tidsskrifter. Pressbyrån Extra har samme udvalg som den almindelige Pressbyrån, men med den forskel at både udvalget og kundskaben om tidsskrifter er større end i Pressbyråns øvrige butikker. Dette indebærer for kunderne at en Pressbyrån Extra-butik har et samlet udvalg på mere end 2.000 titler om året.

Eksterne kilder/henvisninger 

 

Detailvirksomheder fra Sverige
Nærbutikskæder
Etableret i 1899
Reitangruppen
Etaper i Giro d'Italia 2010

Etaperne i Giro d'Italia 2010 strækker sig over 21 etaper (med 2 hviledage) fra d. 8. maj til og med d. 30. maj.

1. etape
8. maj 2010 — Amsterdam (Holland), 8,4 km (enkeltstart)

Resultat og samlede stilling efter 1. etape

2. etape9. maj 2010 — Amsterdam (Holland) til Utrecht (Holland), 209 kmLøbet forsatte i Holland, og etapen blev præget af flere styrt på de pandekageflade veje mellem Amsterdam og Utrecht. Bradley Wiggins fik en dårlig dag i den rosa trøje. 5 km før mål var briten involveret i et styrt, og tabte over et halvt minut til teten. Amerikaneren Tyler Farrar var stærkest i spurten og sikrede sig sin første etapesejr i Giroen, og sin anden etapetriumf i en Grand Tour. Cadel Evans overtog ledelsen i den samlede stilling og sikrede sig den rosa trøje for anden gang i karrieren.

{|
|Resultat af 2. etape||
|Samlede stilling efter 2. etape

|}

3. etape
10. maj 2010 — Amsterdam (Holland) til Middelburg (Holland), 224 km

5. etape
13. maj 2010 — Novara til Novi Ligure, 168 km

7. etape
15. maj 2010 — Carrara til Montalcino, 215 km

9. etape
17. maj 2010 — Frosinone til Cava de' Tirreni, 188 km

11. etape
19. maj 2010 — Lucera til L'Aquila, 256 km

13. etape
21. maj 2010 — Porto Recanati til Cesenatico, 222 km

15. etape
23. maj 2010 — Mestre til Zoncolan, 218 km

Cykelløb i 2010
Giro d'Italia
Mesterholdenes Europa Cup i håndbold 1962-63 (mænd)

Mesterholdenes Europa Cup i håndbold 1962-63 var den femte udgave af Mesterholdenes Europa Cup i håndbold for mænd. Turneringen havde deltagelse af 22 klubhold, der var blevet nationale mestre sæsonen forinden, og for første gang blev opgørene i kvart- og semifinalerne afviklet over to kampe, hvor holdene mødtes både ude og hjemme.

Turneringen blev vundet af Dukla Praha fra Tjekkoslovakiet, som i finalen i Paris besejrede Dinamo Bucuresti fra Rumænien med 15-13 efter forlænget spilletid. Det var første gang at klubholdet Dukla Praha vandt turneringen, men Prags byhold havde tidligere vundet titlen i sæsonen 1956-57.

Danmarks repræsentant i turneringen var IK Skovbakken fra Århus, som tabte i semifinalen til Dinamo Bucuresti med 22-28 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Paris, Frankrig.

Kilder / eksterne henvisninger 
 World Handball Archive – Men Handball European Champions Cup 1963

Noter 

1962-63 (mænd)
Håndbold i 1962
Håndbold i 1963
Marcos Roberto Silveira Reis

Marcos Roberto Silveira Reis (eller bare Marcos) (født 4. august 1973) er en tidligere brasiliansk fodboldspiller, der i hele sin professionelle karriere fra 1992 til januar 2012 spillede som målmand for den brasilianske Série A-klub Palmeiras, hvor han fik tilnavnet São Marcos ("Sankt Marcos" på portugisisk).

Marcos har spillet for Brasiliens fodboldlandshold og deltog ved bl.a. VM i fodbold 2002, hvor Brasilien vandt VM. Han spillede i perioden 1999–2005 27 landskampe for Brasiliens A-landshold.

Han anses af eksperter for en af de bedste brasilianske målmænd gennem tiderne.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2002
Verdensmestre i fodbold
Sea patrol

Sea Patrol er en australsk tv-serie, der blev vist fra 2007 til 2011. Serien foregår på den fiktive patruljebåd HMAS Hammersley i den Australske søværn, Royal Australian Navy (RAN) og fokuserer på skibet og besætningens liv.

Eksterne henvisninger / Kilder 
 Seriens hjemmeside

Tv-serier fra Australien
Geli Raubal

Angelika "Geli" Maria Raubal (født 4. juni 1908 i Linz, Østrig, død 18. september 1931 i München, Tyskland) var datter af Angela Raubal, der var Adolf Hitlers halvsøster. Raubal var dermed Hitlers halvniece.

Biografi 
Hitler tillod ikke Raubal at omgås sine venner frit. Han forsøgte at få nogen, han stolede på, til at passe på hende hele tiden. Men Raubal, som var en livlig kvinde, bevarede kontrollen over sig selv. På et tidspunkt havde hun tilmed en affære med Emil Maurice, Hitlers chauffør og en af grundlæggerne af SS. Han blev afskediget, men genansat og forfremmet.

Død 
Raubal blev fundet død af et skud den 18. september 1931 i Hitlers lejlighed i München, hvor hun havde begået selvmord i en alder af 23 år. Der opstod mange rygter, blandt andet at Hitler havde skudt hende eller fået nogen til det på grund af hendes utroskab. Pistolen var Hitlers, og de havde haft et sammenstød kort forinden. Efter hendes død truede Hitler med at begå selvmord. Det truede han ofte med i pressede situationer, fx efter det mislykkede Ølkælderkup.  

Hitler var sikkert dybt forelsket i hende og ændrede personlighed efter hendes død. Han fortsatte med at tegne hele livet. Mange skitser fra den 2. verdenskrig forestillede kvinder, og mindst en af dem var Geli Raubal.  

Hitler begyndte to år før Raubals død at omgås den 19-årige Eva Braun. 

Hitler-familien
Personer der har begået selvmord
Personer fra Linz
Personer fra Østrig
WebM

WebM  er et Google-sponsoreret open source projekt udgivet under en BSD-style licens. 

WebM er baseret på Matroska (MKV) multimedie-containerformatet. Containeren understøtter i modsætning til Matroska derfor kun video-kodningsmetoderne, VP8 (udviklet af On2),  udviklet af Google eller  udviklet af  samt én af de to åbne lydkodningsmetoder Vorbis eller Opus.. 

Formatet understøttes af webbrowserne Edge, Chrome, Firefox, Opera samt Android OS siden hhv. 2015, 2010, 2011, 201? og 2013. Apples Safari webbrowser samt iOS/iPadOS har understøttet formatet siden 2021.

Historie 
WebM blev annonceret af Google i 2010. Målet var at skabe et åbent og royalty frit videoformat som alternativ til den patenterede og licensbehæftede MPEG4 standard, som understøtter højkvalitets videokompression til brug med HTML5-video i webbrowsere.

Kilder/referencer

Eksterne henvisninger 
 Official website
 WebM Container Guidelines
 Mozilla announcement: Open Web, Open Video and WebM
 Opera's announcement and builds with WebM support
 webM – en åben og lovende standard for video til web/HTML5 og mobile enheder

Software fra Google
Film- og videoteknologi
Containerformater
Frie codecs
Frie filformater
Åbne filformater
Paradise Hotel (Danmark, sæson 3)

Den tredje sæson af tv-serien Paradise Hotel i Danmark blev sendt i 2007.

 Vært: Ibi Støving
 Vinder: Camilla (450.000 kr.) og Kenneth (0 kr.)
 Finalister: Andreas (0 kr.) og  Michelle (0 kr.)
 Jury: Rikke, Kim, Fatih, Marie og Christine
 De 50.000 kr. tilovers tildeles de oprindelige vindere: Fatih (25.000 kr.) og Christine (25.000 kr.)
 Mr. Paradise: Fatih
 Miss Paradise: Christine
 Titelmelodi: Ibi Støving – My Paradise
 Antal afsnit: 56
 Antal deltagere: 26

Kim er i dag sammen med Diana Preuss fra sæson 2 og de har 4 børn sammen.

Bilal er flyttet til Dubai

Deltagere i sæson 3

Referencer 

3
Angela Hitler

Angela Raubal Hammitsch, (født Angela Hitler, 28. juli 1883 i Braunau, Østrig, død 30. oktober 1949 i Germering udenfor München) var datter af Adolf Hitlers far Alois Hitler og dennes anden kone, Franziska Matzelberger.

Angela Hitler var dermed Adolf Hitlers halvsøster. Hendes mor døde allerede i 1884. Spædbarnet Angela og hendes bror Alois Hitler jr. blev opdraget af faren og hans tredje hustru, Klara Hitler. Hendes halvbror Adolf Hitler var seks år yngre end hende, og de kom til at stå hinanden nær. Angela er den eneste af Hitlers søskende, han omtaler i Mein Kampf.

Liv 

Angela var først gift med skatteinspektøren Leo Raubal. Med ham fik hun i 1906 sønnen Leo jr.; i 1908 datteren Geli, og i 1910 Elfriede.

Leo Raubal døde i 1910. Derefter flyttede enken til Wien som forstanderinde for Mensa Academia Judaica, et hjem for jødiske studenter. Angela havde ikke hørt noget fra sin halvbror Adolf i ti år, da han genoptog kontakten med hende i 1919. I 1928 flyttede hun og hendes datter Geli til Obersalzberg, hvor hun førte hus for Hitler.

Hitler indledte et forhold af ikke afklaret art med sin halv-niece Geli, og de boede i den samme lejlighed på Prinzregentenplatz 16 i München. Da han forbød hende at flytte til Wien og fortsætte med at tage sangtimer, skød hun sig med hans pistol og blev fundet død i sit værelse. Angela fortsatte som sin halvbrors husholderske efter datterens selvmord, men kunne ikke acceptere hans forhold til Eva Braun. I 1936 flyttede hun i stedet til Dresden for at gifte sig med arkitekten professor Martin Hammitzsch. Det bød Hitler sådan imod, at han end ikke kom til brylluppet, og omtalte sin halvsøster som "fru Hammitzsch"; men Angela forblev hans sendebud til resten af familien, som han ikke selv ønskede kontakt med, og i 1941 solgte hun sin erindringsbog om årene med Hitler til forlaget Eher for 20.000 Reichsmark. Efter bombeangrebet på Dresden i februar 1945 fik han sin halvsøster flyttet i sikkerhed på Berghof. 

Hammitzsch døde 12. maj 1945. I december samme år bosatte Angela sig i Germering udenfor München, hvor hun tilbragte sine sidste år. Hun er begravet sammen med sin mand og søn Leo på St. Barbara-kirkegården i Linz.

Efterkommere 
Hendes søn Leo Raubal fik selv en søn, Peter, i 1931, en ingeniør bosat i Linz. Angelas datter Elfriede giftede sig med sagføreren Ernst Hochegger 27. juni 1937 i Düsseldorf. Deres søn, Heiner Hochegger, blev født i januar 1945.

Noter 

Personer fra Østrig
Personer fra Tyskland
Angela
Héctor Moreno

Héctor Alfredo Moreno Herrera (født 17. januar 1988 i Culiacán, Mexico) er en mexicansk fodboldspiller, der spiller som midterforsvarer hos den mexicanske klub Monterrey. Han har spillet for klubben siden 2021. Tidligere har han blandt andet spillet for den mexicanske klub Pumas, PSV Eindhoven i Holland samt for den hollandske klub AZ Alkmaar.

Med AZ blev Moreno i 2009 hollandsk mester.

Karriere

PSV Eindhoven 
Den 15. august 2015 blev det offentliggjort, at Héctor Moreno havde skrevet under på en fireårig kontrakt med den hollandske klub PSV Eindhoven for en transfersum på €5 millioner.

International karriere 
Moreno står (pr. november 2022) noteret for 129 kampe og frem scoringer for Mexicos landshold, som han debuterede for i 2007. Han var med i truppen til VM i 2010, VM i 2014 og VM i 2018.

Titler 
Æresdivisionen
 2009 med AZ 67

Referencer

Eksterne henvisninger 

Fodboldspillere fra Mexico
Fodboldspillere fra AZ Alkmaar
Fodboldspillere fra RCD Espanyol
Fodboldspillere fra Club Universidad Nacional
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022